1. ปัจจัยความเสี่ยง

บริษัทไทยออยล์ จำกัด (มหาชน)
ได้เล็งเห็นถึงความสำคัญของการบริหารความเสี่ยงขององค์กรต่อการดำเนินธุรกิจ
ให้บรรลุเป้าหมายที่กำหนดไว้
โดยสามารถบริหารงานในสภาพแวดล้อมที่มีความผันผวนและส่งผลกระทบต่อผลการดำเนินงานขององค์กรทั้งทางตรงและทางอ้อมจึงมีการประกาศนโนบายและโครงสร้างการบริหารความเสี่ยงเป็นระบบเดียวกันครอบคลุมทั้ง
เครือไทยออยล์โดยมีคณะกรรมการขับเคลื่อนงานบริหารความเสี่ยง (Risk Management
Steering Committee: RMSC) เป็นผู้ให้
การส่งเสริมและสนับสนุนกิจกรรมการบริหารความเสี่ยงรวมถึงติดตามความคืบหน้าและให้ความเห็นชอบความเสี่ยงและ
มาตรการควบคุมซึ่งพิจารณาและนำเสนอโดยคณะกรรมการความเสี่ยงเฉพาะด้าน(RMC
Discipline) ว่ามีความครอบคลุมเหมาะ สมและเพียงพอตามนโยบายความเสี่ยงที่กำหนดไว้
ไทยออยล์จัดให้มียังมีการรายงานความก้าวหน้ากิจกรรมการบริหารความ
เสี่ยงต่อคณะกรรมการตรวจสอบของบริษัทฯ (Audit Committee)
เป็นประจำทุกไตรมาสและรายงานต่อคณะกรรมการบริษัทฯ อย่างน้อยปีละ 2
ครั้งและมีหน่วยงานตรวจสอบภายใน (Internal Audit)
เป็นผู้ติดตามและตรวจสอบความก้าวหน้าในการดำเนิน
การตามมาตรการบริหารความเสี่ยงของหน่วยงานต่างๆ

ไทยออยล์ได้จัดให้มีการประเมินระดับคุณภาพการบริหารความเสี่ยงของเครือไทยออยล์โดยสถาบันประเมินภายนอก
ผู้มีความเชี่ยวชาญเพื่อตรวจสอบประสิทธิภาพและประสิทธิผลของกระบวนการบริหารความเสี่ยงตามเกณฑ์มาตรฐานสากลซึ่ง
ผลการประเมินแสดงให้เห็นถึงพัฒนาการด้านคุณภาพการบริหารจัดการที่มีมาอย่างต่อเนื่อง
โดยจะเห็นได้จากผลการประเมินใน ปี2550 ไทยออยล์ได้รับการประเมินร้อยละ 73 ในปี
2551ไทยออยล์ได้รับการประเมินร้อยละ 87และในปี 2552 นี้ เครือไทย
ออยล์ได้รับการประเมินร้อยละ 87
จากการบริหารความเสี่ยงของไทยออยล์ที่ดำเนินการอย่างต่อเนื่อง ทำให้ปัจจัยเสี่ยงต่างๆ ได้
รับการบริหารจัดการจนสามารถควบคุมได้ในระดับหนึ่งรวมทั้งสามารถป้องกันผลกระทบในเชิงลบจากปัจจัยเสี่ยงใหม่ที่เกิด
ขึ้น โดยสามารถสรุปเป็นปัจจัยความเสี่ยงสำคัญ ดังนี้

ความเสี่ยงทางด้านกลยุทธ์ (Strategic Risk)

1. วิกฤติเศรษฐกิจของโลกและภาวะอุตสาหกรรมตกต่ำ (Global Crisis & Industry
Downturn)

จากภาวะวิกฤติการเงินของสหรัฐอเมริกาในเดือนกันยายนปี 2551
ที่ขยายตัวจนทำให้เกิดภาวะถดถอยของเศรษฐกิจ โลก ในปลายปี 2551 จนถึงปี 2552
เป็นปัจจัยเสี่ยงหลักที่ส่งผลกระทบรุนแรงต่อปริมาณความต้องการสินค้าอุตสาหกรรมรวม
ถึงความต้องการใช้น้ำมันเชื้อเพลิงในยานพาหนะซึ่งเป็นผลิตภัณฑ์หลักของไทยออยล์
ดังนั้นไทยออยล์จึงได้วางแผนการตลาด การผลิตและทางเลือกอื่นๆ
ทางธุรกิจเพื่อรองรับผลกระทบที่อาจเกิดขึ้นต่อผลกำไรของทั้งกลุ่มนอกจากนี้ไทยออยล์ยังมุ่งเน้น
ความร่วมมือของทุกบริษัทในเครือในการกำหนดแผนปฏิบัติการและนำผลจากการประชุม
Operational Excellence ไปปฏิบัติ เสริมกับโครงการและมาตรการเชิงกลยุทธ์ต่างๆ เช่น
การเสาะหาตลาดใหม่ในประเทศกลุ่มอินโดจีน การพัฒนาผลิตภัณฑ์ใหม่ ออกสู่ตลาดก่อนโรงกลั่นอื่น
เช่นน้ำมันแก๊สโซลีนมาตรฐาน EURO IV และน้ำมันยางมลพิษต่ำ TDAE มาตรการลดค่าใช้จ่ายใน
การผลิตและการเพิ่มผลกำไรจาก HMR การแสวงหาผลประโยชน์ร่วม (Synergy)
ระหว่างกลุ่มโรงกลั่นในประเทศและกลุ่มปตท. ผ่าน Oil Integration Management (OIM)
รวมทั้งการดำเนินกลยุทธ์ในการลงทุนอย่างระมัดระวังมุ่งเน้นการเพิ่มคุณค่าธุรกิจและกระจายความเสี่ยงโดยศึกษาโอกาสลงทุนในธุรกิจใหม่ที่มีความเสี่ยงน้อยและได้ผลตอบแทนดี

2. การเปลี่ยนแปลงนโยบายและการเพิ่มมาตรการกฎระเบียบทางด้านพลังงานของภาครัฐ

(Government Policy /Law & Regulation )

การกำหนดนโยบายของภาครัฐจะมีผลกระทบต่อการผลิตและการจำหน่ายผลิตภัณฑ์ของไทยออยล์และบริษัทในเครือ
รวม ทั้งแผนการลงทุน เช่น นโยบายพลังงานทางเลือกต่างๆ
นโยบายควบคุมราคาและคุณภาพผลิตภัณฑ์นโยบายด้านสิ่งแวดล้อม
เป็นต้นเพื่อลดผลกระทบในเรื่องดังกล่าวไทยออยล์และบริษัทในเครือจึงได้ร่วมมือกับกลุ่มโรงกลั่นปตท.เพื่อประสานงานและจัดเตรียมข้อมูลให้กับหน่วยงานราชการอย่างใกล้ชิดเพื่อประกอบการพิจารณาและมีการจัดเตรียมแผนงานในการรองรับผลกระทบทางด้านต่างๆ
เช่นการให้ความสนับสนุนข้อมูลแก่ภาครัฐเพื่อประกอบการพิจารณากฎหมายหรือระเบียบใหม่ๆ
ของหน่วยงาน ภาค
รัฐพร้อมกับการส่งเสริมและพัฒนาบุคลากรของไทยออยล์ให้มีความรู้ความสามารถรับการเปลี่ยนแปลงนี้ได้และมีการ
ประสาน งานในกลุ่มโรงกลั่นในการวางแผนรองรับผลกระทบในทุกๆ ด้านที่จะเกิดขึ้น

3. การดำเนินการตามกลยุทธ์ไม่เป็นไปตามแผนทั้งระยะสั้นและระยะยาว (Strategic
Execution)

ในการนำแผนกลยุทธ์มาปฏิบัติอย่างเป็นรูปธรรมนั้นไทยออยล์เล็งเห็นถึงอุปสรรคต่างๆ
รวมถึงความเสี่ยงที่จะทำให้ การปฏิบัติไม่ประสบผลสำเร็จตามที่คาดการณ์ไว้
ไทยออยล์จึงได้กำหนดให้มีการประชุมคณะกรรมการขับเคลื่อนการเจริญเติบ โตขององค์กร
(Growth Steering Committee)
อย่างต่อเนื่องเพื่อติดตามความก้าวหน้าของการศึกษาและพัฒนาธุรกิจใหม่ๆ รวม
ทั้งมีการพิจารณาความเพียงพอของทรัพยากรการเงินและบุคลากร
มีการแต่งตั้งผู้รับผิดชอบโครงการโดยมีหน่วยงานพัฒนา ธุรกิจ
เป็นหน่วยงานกลางในการประสานงานกับผู้รับผิดชอบโครงการและหน่วยงานวางแผนกลยุทธ์เพื่อมุ่งเพิ่มประสิทธิภาพ
ในการติดตามความ ก้าวหน้าของโครงการต่างๆ นอกจากนี้
ไทยออยล์ยังมีระบบติดตามและรายงานผลการดำเนินงานเทียบกับ
เป้าหมายระดับองค์กรและระดับหน่วยงานเป็นรายเดือนที่มีประสิทธิภาพ
รวมทั้งมีหน่วยงานการบริหารความเสี่ยงองค์กรที่ติด
ตามทบทวนและร่วมกับเจ้าของความเสี่ยงของทุกหน่วยงานในการดำเนินการเพิ่มประสิทธิผลและความมั่นใจในการปฏิบัติตาม
แผนและมาตรการบริหารความเสี่ยงของกลยุทธ์องค์กร

4. ความเสี่ยงก่อนและหลังการซื้อกิจการอื่นทำให้ไม่ได้รับผลตอบแทนตามแผน

(Merger & Acquisition Risk - Pre& Post Transaction)

ไทยออยล์ได้ดำเนินธุรกิจตามแผนกลยุทธ์โดยขยายกิจการในธุรกิจใหม่เพื่อกระจายการลงทุนและเพิ่มผลกำไรอย่างไร
ก็ตามไทยออยล์อาจประสบกับปัญหาอุปสรรคและมีความเสี่ยงที่การลงทุนในธุรกิจนั้นๆไม่สามารถให้ผลตอบแทนได้ตามเป้า
หมายที่กำหนดไว้ซึ่งจะส่งผลกระทบต่ออัตราการเติบโตทางธุรกิจโดยรวม
ไทยออยล์ได้พิจารณาลดระดับความเสี่ยงโดยการ
จัดการด้านบุคลากรแต่งตั้งผู้รับผิดชอบโครงการที่มีประสบการณ์ด้าน Merger & Acquisition
(M&A) รวมทั้งมีหน่วยงานกลาง เป็นผู้สนับสนุนการศึกษาวิเคราะห์และติดตามความก้าวหน้า
จัดหาคณะที่ปรึกษาทางการเงินและที่ปรึกษาทางกฎหมายที่มีความ
เชี่ยวชาญในธุรกิจการเงินและการทำ M&A
รวมทั้งมอบหมายบุคลากรจากหน่วยงานพัฒนาธุรกิจและบจ. ไทยออยล์ เอนเนอร์ยี โซลูชั่นส์
สนับสนุนงานด้านธุรกิจและเทคนิคการจัดหาทรัพยากรด้านการเงินและบุคลากรเพื่อรองรับธุรกิจที่ซื้อมา

ความเสี่ยงทางด้านธุรกิจ/ตลาด ( Marketing Risk)

1. ความผันผวนของราคาน้ำมันในตลาดโลก ( Oil Price Fluctuation & Margin
Decrease)

ราคาและตลาดน้ำมันของโลกเป็นตัวแปรสำคัญในการที่ไทยออยล์จะมีรายได้และผลกำไรตามเป้าหมายซึ่งหากไทย
ออยล์ติดตามการเคลื่อนไหวของราคาและตลาดน้ำมันที่มีการเคลื่อนไหวอยู่ตลอดเวลาอย่างใกล้ชิดจะทำให้ไทยออยล์มีข้อมูล
เพียงพอในการคาดการณ์และวางแผนการขายได้เที่ยงตรงและสามารถลดผลกระทบต่อรายได้และกำไรตามแผนที่ตั้งไว้ไทย
ออยล์
ได้พัฒนาความสามารถของหน่วยงานวางแผนการพาณิชย์โดยมีการใช้เครื่องมือในการวิเคราะห์ตลาดราคาน้ำมันในเชิงลึก
เพื่อสนับสนุนงานด้านการวางแผนการผลิต/ขายมีการวางแผนการซื้อวัตถุดิบและการบริหารความเสี่ยงด้านราคา
(Oil Hedging)
ในเชิงรุกการบริหารสินเชื่อและการบริหารสินค้าคงคลังอย่างมีประสิทธิภาพการประชุม
Operational Excellence และโครงการเพิ่มประสิทธิภาพในการจัดการไฮโดรคาร์บอน
(Hydrocarbon Management Review: HMR) เพื่อเพิ่มกำไรขั้นต้นรวมของกลุ่ม (Gross
Integrated Margins: GIM)
และลดต้นทุนรวมถึงมาตรการใหม่ในการลดต้นทุนวัตถุดิบและค่าขนส่ง

2. การปรับตัวลดลงของความต้องการใช้น้ำมัน (DomesticDemand Decrease)

ผลกระทบจากสภาวเศรษฐกิจผันผวนส่งผลให้เกิดความเสี่ยงในเรื่องอุปทานหรือความต้องการผลิตภัณฑ์ของลูกค้า

ไทยออยล์ได้กำหนดมาตรการมุ่งเน้นการวางแผนการขาย การขยายตลาด
รวมทั้งการจัดหาลูกค้ารายใหม่ในภูมิภาคใกล้เคียงที่ ไทยออยล์มีความได้เปรียบ เช่น ตลาดอินโดจีน
เพิ่มความพึงพอใจของลูกค้าทั้งในและต่างประเทศ โดยมีการลงทุนขยายช่องทาง
การจำหน่ายผลิตภัณฑ์ต่างๆ เช่น
การเปิดใช้บริการสถานีบริการน้ำมันทางรถแห่งใหม่เพื่อเพิ่มความสะดวกและความคล่องตัวทาง
การขายผลิตภัณฑ์แต่ละชนิดให้กับลูกค้า
การบริหารสัดส่วนการขายและการผลิตที่เหมาะสมกับสภาวะตลาดในแต่ละช่วงโดย
เสาะหาตลาดต่างประเทศที่มีศักยภาพเพื่อรองรับการส่งออกน้ำมันปิโตรเลียม สารอะโรเมติกส์
น้ำมันหล่อลื่นพื้นฐานและสาร
ทำละลายตลอดจนประสานงานกับกลุ่มโรงกลั่นอื่นเพื่อบริหารการจัดจำหน่ายผลิตภัณฑ์ส่วนเกิน (
Surplus Management ) เป็นต้น

3. การเปลี่ยนแปลงของเทคโนโลยี (Technological Change )

การเปลี่ยนแปลงเทคโนโลยีสร้างทางเลือกใหม่ของผู้บริโภคให้หลากหลายมากขึ้นและส่งผลกระทบต่อการดำเนินธุรกิจ
ของไทยออยล์ เช่น
ความต้องการใช้ผลิตภัณฑ์น้ำมันเชื้อเพลิงปิโตรเลียมลดลงเนื่องจากถูกทดแทนด้วยพลังงานทางเลือกอื่นๆ
ไทยออยล์มีโครงการพัฒนาผลิตภัณฑ์ใหม่ให้ตอบสนองความต้องการของลูกค้า
ความต้องการใช้น้ำมันหล่อลื่นพื้นฐานกลุ่ม 2 แทนกลุ่ม 1 ซึ่งเป็นผลิตภัณฑ์ของ บมจ.
ไทยลู้บเบสจัดให้มีการติดตามการเปลี่ยนแปลงของเทคโนโลยีสมัยใหม่ที่มีผลกระทบต่อ
การใช้น้ำมันอย่างใกล้ชิดความต้องการของตลาดและกำหนดเป็นกลยุทธ์ขององค์กรในการตอบสนองการเปลี่ยนแปลงรวมทั้ง
การร่วมมือกับสถาบันปิโตรเลียมแห่งประเทศไทย (PTIT)
ศูนย์วิจัยปตท.วังน้อยและสถาบันการศึกษาชั้นนำเพื่อศึกษาวิจัยผลิต ภัณฑ์ใหม่ๆ

4. ความเสี่ยงจากการจัดหาวัตถุดิบ (Feedstock Interruption)

จากสภาวะเศรษฐกิจถดถอยในปัจจุบันส่งผลให้ประเทศผู้จำหน่ายน้ำมันดิบต้องควบคุมปริมาณน้ำมันดิบที่มีขายใน
ตลาดเพื่อพยุงราคาไม่ให้ลดต่ำลงมากเกินไปโดยเฉพาะปริมาณน้ำมันดิบจากแหล่งตะวันออกกลางที่มีคุณสมบัติตรงต่อความต้อง
การของกระบวนการผลิตของไทยออยล์และบริษัทในเครือประกอบกับความต้องการของโรงกลั่นที่เกิดขึ้นใหม่ในภูมิภาคต่างๆ
มีมากขึ้นทำให้ไทยออยล์มีความยากลำบากในการจัดหาวัตถุดิบที่มีคุณภาพและปริมาณตามความต้องการรวมทั้งแผนการผลิตซึ่ง
ส่งผลกระทบทำให้โรงกลั่นต้องหยุดการผลิตหรือไม่สามารถส่งผลิตภัณฑ์ให้กับลูกค้าตามสัญญาทำให้สูญเสียรายได้และมีผล
เสียต่อชื่อเสียงขององค์กรดังนั้นไทยออยล์จึงได้กำหนดทางเลือกใหม่โดยปรับกระบวนการผลิตให้สามารถกลั่นน้ำมันดิบที่มี
ขายในตลาดมีการประสานงานกับ ปตท.
ในการจัดหาและวางแผนการจัดหาน้ำมันดิบและจัดทำสัญญาระยะยาวในปริมาณที่เหมาะสมเพื่อให้มั่นใจว่าปริมาณน้ำมันดิบมีเพียงพอต่อแผนการผลิตที่วางไว้

ความเสี่ยงด้านการผลิต (Operations Risk)

1. ความเสี่ยงจากการที่มีสถานที่ตั้งโรงงานของไทยออยล์และ
บริษัทในเครืออยู่รวมกันในบริเวณเดียวกัน (Single Site Operation)
และการเกิดเหตุขัดข้องจนทำให้โรงงานต้องหยุดการผลิต (Operational Disruption)

การที่โรงกลั่นไทยออยล์และโรงงานของบริษัทในเครือไทยออยล์ตั้งอยู่รวมกันในบริเวณเดียวเป็นข้อดีที่ทำให้สามารถ
ลดค่าใช้จ่ายในการรับส่งผลิตภัณฑ์ระหว่างโรงกลั่นการดูแลซ่อมบำรุงเครื่องจักรและอุปกรณ์รวมทั้งลดอัตราการสูญเสียแต่ใน
ทางตรงข้ามอาจเป็นจุดอ่อนได้หากเกิดเหตุการณ์ผิดปกติ เช่น การสร้างสถานการณ์ทางการเมือง
การยุยงให้ประท้วงปิดโรงกลั่น หรือเป็น
เป้าหมายในการก่อวินาศกรรมสร้างความวุ่นวายทางความมั่นคงของประเทศ
อาจทำให้ไทยออยล์จำเป็นต้องหยุดการดำเนิน
การทั้งหมดอาจเสียโอกาสทางธุรกิจและรายได้ไทยออยล์จึงมีมาตรการในการรักษาความมั่นคงและปลอดภัยที่เข้มงวดร่วมมือ
กับหน่วยงานราชการในการรับข่าวสารความมั่นคงมีการฝึกซ้อมสถานการณ์ฉุกเฉิน (Emergency
Plan & Practice) ปรับปรุงระบบป้องกันเพิ่มเติม
เช่นระบบป้องกันน้ำมันล้นถังการสร้างและจัดตั้งสถานีดับเพลิงน้ำยาโฟมเพิ่มเติมทั่วบริเวณโรงกลั่น
ติดตั้งอุปกรณ์ตรวจเตือนภัยต่างๆ และ ดำเนินแผนฉุกเฉินรองรับภัยพิบัติ (Disaster Recovery
Plan: DRP) ซึ่งครอบคลุมด้านการจัดหา การขายการเงินประกันภัยรวมทั้ง
ระบบเทคโนโลยีสารสนเทศต่างๆ สำหรับหน่วยผลิตไทยออยล์มีการทำ Preventive
Maintenance
เพื่อตรวจเช็คและซ่อมบำรุงเชิงป้องกันเพิ่มระบบควบคุมความปลอดภัยโดยอุปกรณ์เครื่องมือวัด(Safeguarding
System) ประสาน งานราชการเพื่อซ้อมสถานการณ์ฉุกเฉินประจำปีและ ทำประกันภัยชนิด
Business Interruption เพื่อกรณีที่อาจมีเหตุการณ์ที่ทำให้ธุรกิจหยุดชะงักชั่วคราว

ความเสี่ยงด้านบริหารองค์กร (Corporate Risk)

1.
ความเสี่ยงจำนวนพนักงานที่มีความรู้ความสามารถและประสบการณ์ไม่เพียงพอไม่รองรับต่อการดำเนินธุรกิจในปัจจุบันและการขยายตัวในอนาคต
( Human Resource Capability)

ไทยออยล์มีฝ่ายบริหารงานบุคคลและฝ่ายพัฒนาองค์กรเป็นผู้รับผิดชอบการพัฒนางาน Organization
Development, Macro Structureและ Knowledge Management ในการพัฒนาพนักงาน
มีการส่งเสริม POSITIVE ซึ่งเป็นค่านิยมองค์กร(Corporate Value)
รวมทั้งมีการพัฒนาความรู้ความสามารถของบุคลากร เช่น
การจัดทำแผนอาชีพและแผนพัฒนารายบุคคล (Individual Career Plan & Individual
Development Plan) การจัดทำแผนการสืบทอดตำแหน่ง (Succession Plan)
ระบบการบริหารจัดการผล งาน (Performance Management System: PMS)
บรรจุพนักงานใหม่ที่มีประสบการณ์ในการทำงานและการหมุนเวียนการทำงาน
ของพนักงานในเครือไทยออยล์
เพื่อเป็นการพัฒนาพนักงานและสร้างเสริมศักยภาพให้ไทยออยล์ดำเนินธุรกิจได้อย่างต่อเนื่อง

2. ความเสี่ยงจากกรณีชุมชนยื่นข้อร้องเรียนต่อหน่วยงานราชการหรือสื่อต่างๆ
หรือประท้วงที่มีผลให้ธุรกิจหยุดชะงัก

หรือเสียชื่อเสียง (Community/Public Pressure)

ในการดำเนินธุรกิจโดยเฉพาะธุรกิจขนาดใหญ่ผู้บริหารต้องให้ความสำคัญต่อการรักษาสิ่งแวดล้อมและสังคมโดยเฉพาะ
การป้องกันความเสียหายกระทบต่อความเป็นอยู่ของชุมชน
เพราะอาจจะเป็นปัจจัยส่งให้ชุมชนร้องเรียนฟ้องร้องทำให้เสียชื่อ
เสียงซึ่งอาจมีผลต่อไทยออยล์รุนแรงถึงการถูกสั่งปิดไทยออยล์จึงเน้นนโยบายชุมชนสัมพันธ์เชิงรุกโดยสร้างสัมพันธภาพที่ดีกับชุมชนทุกกลุ่มอย่างเท่าเทียมกันและต่อเนื่องรวมทั้งสร้างความเชื่อมั่นโดยการให้ข้อมูลอย่างเปิดเผยตรงไปตรงมาในทุกเรื่องที่เกี่ยวข้องกับการผลิตและชุมชนรวมทั้งการจัดตั้งศูนย์การเรียนรู้ในชุมชนเพื่อเป็นศูนย์กลางพัฒนาความสัมพันธ์และสื่อสารกับ
ชุมชนแต่อย่างไรก็ตามในกรณีที่ไม่สามารถหลีกเลี่ยงหรือเกิดเหตุการณ์ฉุกเฉิน ไทยออยล์จะปฏิบัติตาม
Crisis Communication Management
ทั้งการระงับต้นเหตุและการให้ข้อเท็จจริงอย่างถูกต้องและรวดเร็วเพื่อป้องกันการเกิดข่าวลือหรือภาพพจน์ในเชิง
ลบต่อองค์กรอย่างถูกต้อง

ความเสี่ยงด้านการเงิน (Financial Risk)

1. ความผันผวนของค่าเงินบาท (Fluctuation in Foreign Exchange Rate)

การเปลี่ยนแปลงค่าเงินบาทต่อเงินสกุลดอลลาร์สหรัฐฯ
มีผลกระทบทางตรงและทางอ้อมต่อผลการดำเนินงานและ ฐานะการเงินของบริษัทฯ
เนื่องจากรายได้ส่วนใหญ่ของบริษัทฯ
จากการขายผลิตภัณฑ์น้ำมันสำเร็จรูปในประเทศอ้างอิงราคาตลาดโลกซึ่งกำหนดราคขายเป็นสกุลเงินดอลลาร์สหรัฐฯ
การเปลี่ยนแปลงค่าเงินบาทต่อดอลลาร์สหรัฐฯ จึงกระทบต่อรายได้ ของบริษัทฯ
ในขณะที่ต้นทุนขายส่วนใหญ่ของบริษัทฯ จากการซื้อน้ำมันดิบเป็นเงินดอลลาร์สหรัฐฯ
การเปลี่ยนแปลงค่าเงินบาท ต่อดอลลาร์สหรัฐฯ จึงกระทบต่อทั้งต้นทุนขายของบริษัทฯ
และรายได้ทำให้ความผันผวนของค่าเงินบาทส่งผลกระทบกำไร (Margin) นอกจากนี้
จากการที่บริษัทฯ มีภาระหนี้คงค้างบางส่วนเป็นเงินดอลลาร์สหรัฐฯ ทำให้บริษัทฯ
ได้รับผลกระทบจากความผันผวนค่าเงินบาทที่มีผลต่อกำไรสุทธิทางบัญชีอันเกิดจากการแปลงภาระหนี้เงินตราต่างประเทศดังกล่าวเป็นเงินบาทด้วยเพื่อลดผลกระ
ทบของความผันผวนค่าเงินบาทในระยะยาว บริษัทฯ
ได้จัดโครงสร้างเงินกู้ให้มีสัดส่วนของสกุลเงินดอลลาร์สหรัฐฯ (NaturalHedge)
เพื่อความเหมาะสมกับความสามารถในการชำระหนี้ที่ได้รับผลกระทบจากค่าเงินบาทต่อเงินดอลลาร์สหรัฐฯ
สำหรับการบริหารความเสี่ยงลดผลกระทบในระดับการดำเนินงานบริษัทฯ
จัดให้มีบัญชีเงินฝากที่เป็นสกุลต่างประเทศ (Foreign Currency Deposit) และ
ทำการซื้อ-ขายเงินสกุลต่างประเทศล่วงหน้า (Forward)
เพื่อธุรกรรมการค้าและการจ่ายชำระดอกเบี้ยตลอดจนเงินต้นอย่างเหมาะ
สมตามแนวทางการบริหารความเสี่ยงของบริษัทฯ

2. ความผันผวนของอัตราดอกเบี้ย (Fluctuation in Interest Rate)

ไทยออยล์มีความเสี่ยงจากความผันผวนของอัตราดอกเบี้ยในเงินกู้ยืมระยะสั้นและระยะยาวซึ่งคิดดอกเบี้ยลอยตัวโดย
ในกรณีที่เป็นการกู้ยืมในเงินสกุลดอลลาร์สหรัฐฯ
มีการอ้างอิงกับอัตราดอกเบี้ยที่เสนอในตลาดเงินกู้ยืมระหว่างธนาคารในลอน ดอน
(LIBOR)หรือสิงคโปร์ (SIBOR) และ ในกรณีที่เป็นการกู้ยืมเงินบาท
อ้างอิงกับอัตราดอกเบี้ยเงินฝากประจำหรืออัตราดอก เบี้ยเงินกู้ลูกค้าชั้นดี (MLR) หรือ
อัตราดอกเบี้ยลอยตัวชนิด THBFIX ของธนาคารหรืออัตราเฉลี่ยตามที่กำหนดในสัญญาเงินกู้
แต่ละสัญญาไทยออยล์เชื่อว่ามีความเชื่อมโยงระหว่างระดับของอัตราดอกเบี้ยในสกุลดอลลาร์สหรัฐฯ
และกำไรจากการกลั่นโดย ทั่วไปเมื่อเศรษฐกิจของสหรัฐฯ มีความเข้มแข็ง
ความต้องการของน้ำมันจะสูงขึ้นซึ่งจะทำให้กำไรจากการกลั่นในช่วงเวลาดัง
กล่าวสูงขึ้นและอัตราดอกเบี้ยก็มักสูงขึ้นด้วย ดังนั้น
ไทยออยล์เชื่อว่าการกำหนดอัตราดอกเบี้ยคงที่ในการกู้ยืมของไทยออยล์ใน
ขณะที่กำไรจากการกลั่นมีความผันผวนมากจะทำให้บริษัทฯ
มีความเสี่ยงจากอัตราดอกเบี้ยมากอย่างไรก็ตาม ผลกระทบจากความ
ผันผวนของอัตราดอกเบี้ยอาจลดลงได้จากธุรกรรมบริหารความเสี่ยง (Hedging)
ทำสัญญาป้องกันความเสี่ยงจากความผันผวน
ของอัตราดอกเบี้ยกับคู่สัญญาสถาบันการเงินสำหรับภาระเงินกู้ยืมและดอกเบี้ยจ่ายของเงินกู้ยืมโดยบริษัทฯ
และคู่สัญญามีข้อตกลง จ่ายชำระดอกเบี้ยและ/หรือเงินต้นระหว่างกันตามสัญญา ทั้งนี้
เป็นไปตามเงื่อนไขและข้อกำหนดในแต่สัญญา

3. การจัดหาเงินทุนสำหรับการดำเนินการตามแผน (Long Term Financial Leverage)

เนื่องจากไทยออยล์และ
บริษัทในเครือมีแผนที่จะขยายการดำเนินธุรกิจในอนาคตหลายโครงการเพื่อให้อัตราการเติบ
โตของไทยออยล์และบริษัทในเครือเป็นไปอย่างต่อเนื่องและ
สร้างมูลค่าให้ธุรกิจในภาพรวมรวมทั้งมีการสร้างความสามารถการ แข่งขันในด้านต่างๆ
เพื่อแสวงหาโอกาสทางธุรกิจเพิ่มมากขึ้น
ในทางปฏิบัติถึงแม้ว่าไทยออยล์และบริษัทในเครือจะมีการติด
ตามและบริหารความเสี่ยงทางธุรกิจอย่างใกล้ชิดแต่การใช้เงินลงทุนดังกล่าวอาจจะคลาดเคลื่อนไปจากแผนที่วางไว้เนื่องจากมี
หลายปัจจัยที่นอกเหนือการควบคุมเช่น
ความผันผวนทางเศรษฐกิจของประเทศรวมทั้งของโลกซึ่งไม่อาจคาดการณ์ได้การเปลี่ยนแปลง
อุปสงค์และอุปทานของพลังงานผลิตภัณฑ์ปิโตรเลียมและปิโตรเคมีและการจัดหาแหล่งเงินทุนจากภายนอกเป็นต้น
ซึ่งอาจมีผลกระทบต่อความสำเร็จและต้นทุนโครงการของไทยออยล์และบริษัทในเครือ
ความสามารถในการจัดหาแหล่งเงินทุน จากภายนอกของไทยออยล์และบริษัทในเครือ
ขึ้นอยู่กับปัจจัยหลายประการซึ่งรวมถึง

• ผลประกอบการฐานะทางการเงินและกระแสเงินสดของไทยออยล์และบริษัทในเครือ

• ภาวะเศรษฐกิจของประเทศไทยและของโลก

• ภาวะอุตสาหกรรมปิโตรเลียมและปิโตรเคมีในประเทศและภูมิภาค

• ภาวะการระดมเงินทั้งจากตลาดเงินและ ตลาดทุนทั้งในและต่างประเทศ

• ต้นทุนเงินกู้

จากการประกอบธุรกิจของไทยออยล์แ
ละบริษัทในเครือที่มุ่งเน้นการสร้างความเติบโตอย่างมั่นคงในระยะยาวและการ
เป็นบริษัทที่มีการกำกับดูแลกิจการที่ดีทำให้ไทยออยล์และบริษัทในเครือมีผลประกอบการที่ดีอย่างต่อเนื่องและการติดตาม
การเปลี่ยนแปลงของปัจจัยที่เกี่ยวข้องกับการจัดหาเงินทุนจึงมีความเชื่อมั่นว่าไทยออยล์และบริษัทในเครือจะสามารถจัดหา
แหล่งเงินทุนเพื่อการขยายธุรกิจในอนาคตได้อย่างเพียงพอด้วยต้นทุนทางการเงินที่เหมาะสม